Andries Bezuidenhout. Straattoneel in Bellevue
Om van die werk af huis toe te ry is ŉ ontbering. Soms, om dit meer draaglik te maak, vind ek agterpaadjies wat ander motoriste nog nie ontdek het nie. Deesdae, weens een van my nuwe draaie, sien ek die huis in die skildery van Walter Meyer hier bo. Dit staan aan die einde van ŉ straat in Bellevue, ŉ woonbuurt wat soos ŉ wig tussen Yeoville en Observatory ingeslaan is.
Die motor in die skildery staan egter nie meer op die sypaadjie nie. Ek wonder wie het dit verwyder. Is daar nie ŉ raad wat sulke dade moet goedkeur nie? ŉ Mens kan tog nie ŉ voertuig wat só verewig is sommer net aanskakel en daarmee in die niet in verdyn nie!
Posted in Andries Bezuidenhout | Comments Off on Andries Bezuidenhout. Straattoneel in Bellevue Altz en Heimer se Aftree-Oord (slot) | SkalkSkryf
Julie 7, 2016 deur Louwie
Nou moet ek confess dat ek lankal Schalk se kamer gaan ‘rig’ het. Kyk, die man is vir my goud werd, hy weet waar my geld is en eendag sal ek en hy dit gaan haal en daarom het ek ´n spy cam en afluister apparaat in sy kamer gaan versteek. Ek moet weet met wie hy praat en wat hy doen. Ek moet hom protect, hom aan die lewe hou tot die dag dat ek en my manne alles in plek het (vervalste paspoorte, visas, vliegkaartjies en “geleende” voertuie) om hom te ontvoer en Switserland toe te vat. En hierdie swartgeklede swart kuiergas het vir my gevaarligte laat flikker, maar ek het nie ´n idee gehad waar hy in die prentjie inpas nie. Hy kom beslis nie uit “Vuurvoël” nie.
Uit die veiligheid van my kamer kon ek alles op my selfoon sien en hoor wat in Schalk se kamer gebeur. Een ‘pro’ herken onmiddelik ´n ‘pro’ in dieselfde bedryf. Hierdie ou is slick, ´n smoothe opperator en sy toerusting is duidelik state of the art. Ek het bykans gehipnotiseerd gesit en kyk hoe hy te werk gaan om sy prooi in ´n hoek te dryf. Kil, sadisties, berekend en emosieloos. Anders as ek en my manne wat, as ons ´n teiken geïdentifiseer het, eenvoudig die vertrek inloop en die plek en die mense waste met afgesaagde haelgewere, masjiengewere en pistole, kom hierdie ouens stil en onopsigtelik in, maak seker hulle het die regte teiken, en haal hom dan byna geluidloos uit, en gee geluidloos pad. Ek haat dit. Daar is geen pret in om dit so bloedloos te doen nie. Daar moet kruitdampe in die lug hang. Glas en houtsplinters moet spat en mense moet gil. Daar moet bloed en verwoesting wees. Dit laat my goed voel, laat my in beheer voel. Dit stuur die boodskap dat ek nie shit vat van niemand nie.
Ek het tot by Schalk se kamervenster gesluip, want ek het geweet die einde sou vinnig en dodelik wees. Toe die rooi kolletjie van die lasarstraal uit die aktetas skielik sy verskyning op Schalk se voorkop maak het ek geweet dis verby. Ek het desperaat die gordyn met my pistool opsy geskuif, gereed om die sneller te trek, en toe staan die outannie met die groot pienk pantoffels in die deur en hou die pienk papiertjie desperaat na Schalk uit en sê; “vat, vat gou,” of so iets.
Die rooi kolletjie het onmiddelik van Schalk se voorkop na die outannie se bors geswaai. Schalk het die papiertjie gevat, daar was drie sagte plofgeluide agtermekaar soos wanner ´n vuurwapen met ´n topklas knaldemper afgevuur word. Houtsplinters het van die deur af gespat, en skielik was die vertrek leeg. Die ouvrou en Schalk was weg.
Ek en die assassin het vir ´n oomblik verward na mekaar gekyk, en toe het ek die hasepad gekies. Met hierdie ou wou ek nie swaarde kruis nie, hy was heel buite my league.
Laat die aand toe die son dramaties rooi in die Weste begin sak, het ek hulle toevallig weer raakgeloop. Ek het op ´n parkbankie gesit en wag vir my manne om my te kom help toe hulle by my verby loop, reg teen die son in die hoofstraat af op pad uit die dorp uit. Schalk het vir die ouvrou gevra wat die man uit “Bloedspoor” dan hier in “Vuurvoël” soek terwyl hy eers in die volgende boek sy verskyning sal maak.
“Dan is dit nie jou verlede nie, maar jou toekoms wat jou nou begin inhaal,” het sy gelag. “Ek dog jy sê dis nie jy wat die boek geskryf het nie, mmm?”
Hulle het rusttig die straat af gestap, sy geklee in ´n vrolik beblomde lang rok met ´n glasie Martini in haar hand en ´n breë rand hoed met ´n pienk strik op haar kop. Om haar nek was ´n veelkelurige boheemse serp geknoop.
“Hoe de duiwel het ons hier beland? En wie presies is jy?” het hy haar verward gevra.
“Weet jy dan nie? Met die pienk papiertjie natuurlik, net soos laas”, het sy met ´n geheimsinnige glimlag vir hom gesê.
“Wie ek is? Ek is die een wat in vlamme doodgaan, en dan weer uit die as uit herreis. In jou boek noem jy my die Phoenix, die Vuurvoël, die boheemse ou vrou met die oppervlakkige lewenswyse, nie waar nie?”
“Ma? Maar …. maar hoe …” het hy gestotter. Die res koon ek nie hoor nie.
Ek is seker ek het ´n donkerkop meisie saam met hulle teen die sonsondergang sien loop, en ´n wit hond met ´n bruin vlek oor sy regter oog en oor.
Iewers skuins agter my in die skemer het ek ´n swart motor met swart getinte vensters stadig uit die skudus in hulle rigting sien beweeg. Aan die passasierskant het die venster geruisloos elektronies op ´n skrefie oopgeskuif. In die donker van die gluif was die loop van ´n vuurwapen met ´n knaldemper op net-net sigbaar.
In Altz en Heimer se Aftree-Oord sit Sarie en haar man op hierdie oomblik poedelnakend saam met vriende en strip poker speel. Omdat naaktheid op hulle ouderdom nie meer eroties opwindend is nie, het hulle die reëls verander. Almal trek hulle klere aan die begin van die spel uit en gooi dit op ´n hoop, en elkeen wat verloor kry ´n kledingstuk uit die hoop uit om aan te trek. Oom Louw het pas ´n skrapse wit bikini broekkie met ´n geel vlek tussen die bene gekry om aan te trek.
In die agtergrond tik ´n horlosie die sekondes onverbiddelik af; tik-tak, tik-tak.
Posted in Louwie | Tagged Altz en Heimer Aftree-oord, Bloedspoor, Klaas van die onderdorp, Louwie, Storie, Vuurvoël | 4 Kommentaar
op Julie 7, 2016 at 7:46 nm Tannie Frannie
Ag verdeksels, Klaas van die onderdorp, jy kan mos nie die storie net daar los nie??
op Julie 8, 2016 at 10:40 vm Hennie Van der Walt
op Julie 10, 2016 at 7:57 nm Louwie
Tannie Frannie, ek dink Klaas is uit die tehuis uitgeskop oor al die moeilikheid wat hy veroorsaak het. Miskien loop hy Schalk weer op `n ander plek raak!
op Julie 10, 2016 at 7:59 nm Louwie
Dankie vir die lees (voorlees?) Hennie. Groete tuis.